གས་པ་ཡན་ཁོ་བོས་བྱས་པའི་སྒྲུབ་ཐབས་འབྲིང་པོ་ལྟར་
བྱས་ལ། བསྒྲལ་མཆོད་ནི་རྒྱས་བསྡུས་གཉིས་ལས། འདིར་བསྡུས་པ་སྒྲུབ་ཐབས་འབྲིང་པོ་བཞིན་ལ་ཕྱི་ནང་གསང་བ་མ་གཏོགས། བཻཌཱུར་སྔོན་པོ་མི་མཛད། དེ་ནས་ཚོགས་བར་པ་ཡན་གྲུབ་ནས། དེཔོན་སློབ་རྣམས་འཆམ་
ཆས་གྱོན། བན་ཕུར་ཚབ་རྔ་ཁྱེར།ྋགཞན་འོས་བབ་ཇི་ལྟར་རིགས་པས་སྦུག་ཆལ་དང༌། གསེར་སྐྱེམས། གདབ་ཕུར་གསུམ། རལ་གྲི། ཡུངས་དཀར། རྡོ་རྗེ་ཐོ་བ། རས་ལ་བྲིས་པའི་གཡང་གཞིའི་སྙིང་གར་འབྲུབ་ཁུང་
གྲུ་གསུམ་ནག་པོ་མེ་རི་དང་བཅས་པ་སོགས་དགོས་པའི་ཡོ་བྱད་མཐོང་བ་བརྒྱུད་པའི་ཕྱག་ལེན་བཞིན་ཁྱེར་ལ། འཆམ་རྭར་སླེབས་ནས་གཡང་གཞི་སློབ་དཔོན་གྱི་མདུན་ཙམ་དུ་བཀྲམ། གཡས་ཕྱོགས་སུ་གདབ་ཕུར་སོགས་ཇི་
ལྟར་རིགས་པར་བཤམ། སྤོས་ཕོར་གུ་གུལ་དང་བཅས་པ་ཡང་བཞག་གོ །དེ་ནས་དགྲ་བགེགས་བྲུབ་ཀྱི་སྔོན་འགྲོ་རྔ་འཆམ་ཁོ་བོའི་འཆམ་དཔེ་ལྟར་བྱས་ཚར་ནས་ནང་དུ་ལོག དཔོན་སློབ་ཇི་ལྟར་རིགས་པས་རྔ་སིལ་དང་བཅས་
174

2 আ
བཞི་བཅུ་ཐམ་པ་
།ལིང་གདན་གཡང་གཞི་གདིང་སར། གསེར་སྐྱེམས་བྱིན་རླབས་བྱས་ནས། བླ་མ་རིག་འཛིན་སོགས་གསེར་སྐྱེམས་བསྡུས་པ། རིག་འཛིན་བསྐུལ་བ་སྒྲུབ་ཐབས་བཞིན། དོ་ནུབ་ཀྱི་ཕུར་ཁ་སོགས་
ཕུར་ཁ་བསྒྱུར་བ། བཅོམ་ལྡན་འདས་དཔལ་ཆེན་ཧེ་རུ་ཀ་སོགས་ནས། ཛཿཛཿའི་བར་གྱིས་ལྷ་སྲུང་སྤྱན་དྲངས། ང་ནི་རྡོ་རྗེ་གཞོན་ནུ་ཡིན། །ནས། མ་ལུས་ཁྲོ་རྒྱལ་ཉིད་ཀྱི་ངང༌། །ཞེས་དང༌། ཀཱི་ལ་ཡ་བརྗོད། དིཔྟ་ཙཀྲ་
ཕུར་པའི་ཨཽ་ནས། གནོད་བྱེད་བགེགས་ལ་སྨོས་ཅི་དགོས་ཀྱི་བར་སྒྲུབ་ཐབས་བཞིན་དང༌། ལིངྒ་བསྒྲལ་ཡུལ་བཟས་པ་པོ། ཤློོ་ཀ་གཅིག་སྟེ་གསལ་བ་གསུམ་དང་གདེང་གསུམ་གསལ་བཏབ་སྟེ་ང་རྒྱལ་བསྐྱེད་པ། རྒྱུད་གསུམ་
བླ་མ་རིག་འཛིན་དང་ནས།
དགྲ་བགེགས་སྒྲོལ་བའི་གྲོགས་མཛོད་ཅིག་གི་བར་གྱིས་མ་ཉེས་པའི་དཔང་འཛུགས་པ་རྣམས་འདུར་གདངས་དང་བཅས་སྔགས་རྣམས་ལ་རོལ་མོ་ཆེམ་བརྡུང༌། ཚིགས་བཅད་རྣམས་ཀྱི་མཚམས་སུ་ི
རོལ་མོ་བཟློག་པ་བཞིན་དྲག་བརྡུང་མཛད། ཁ་འཕངས་འདི་རྣམས་ས་ལོ་ཆེན་པོས་མཛད་པའི་གཏོར་བཟློག་དགྲ་བགེགས་ཀུན་འཇོམས་ཀྱི་ལྷན་ཐབས་སུ་བལྟའོ། །དེ་ནས་བསྐུལ་དང་བཅས་ཏེ་དགྲ་བགེགས་བྲུབ་ཀྱི་འཆམ་ངེད་
རང་གི་འཆམ་དཔེ་བཞིན་རྫོགས་པར་བྱ། ལིངྒ་བསྒྲལ་ཞིང་ལིང་རོ་དབུལ་བ་རྣམས་གྲུབ་ནས་ནང་དུ་ལོག་སྟེ་ཐུན་གཏོར་དབུལ་བ་སོགས་བཀྲ་ཤིས་ཀྱི་བར་གོང་བཞིན་བྱའོ། །ནུབ་ཐ་མ་ཞེས་པ་བསྒྲལ་བའི་མཆོད་པའོ། །དགྲ་

ཕུར་པའི་ཆོས་སྐོར་
བགེགས་བྲུབ་ཀྱི་འཆམ་མི་བྱེད་པར་དབང་ཙམ་བསྐུར་བ་དང་། ཕྱག་ལེན་བསྡུས་པ་སྒྲུབ་མཆོད་རྐྱང་པ་བྱེད་ན། ཚོགས་ཐ་མ་བསྒྲལ་མཆོད་སྒྲུབ་ཐབས་འབྲིང་པོ་བཞིན་བྱས་ནས། ལྷག་མ་དཀྱིལ་འཁོར་གཤེགས་གསོལ་སོགས་
རྗེས་ཀྱི་བྱ་བ་རྣམས་བྱ། རྒྱས་པའི་ཕྱག་ལེན་འཆམ་སོགས་མཛད་ན་ནང་པར་ཚོགས་བཻར་པ་ཡན་སོང་ནས་ལྷག་མ་གཏང་བ་ནི་སྣོད་གང་ཡང་རེེང་བར་སྒྲུབ་མཆོད་རིང་གི་ཚོགས་ལྷག་བསྡུས་པ་རྣམས་བླུགས་ལ་མདུན་དུ་སྟེགས་ཀྱི་
སྟེང་དུ་ཆང་བྲན་ལ་བཞག དཔོན་སློབ་རྣམས་ཀྱིས་རྔ་སིལ་དང་བཅས་པས། ཕཊ་སྤ་ར་ཎ་ཞེས་བརྗོད་པས་མདུན་གྱི་ནམ་མཁའ་ན་བཞུགས་པའྀ་སྒྲུབ་པའི་དཀྱིལ་འཁོར་གྱི་ཐུགས་ཀ་ནས་ཕཊ་བྱུང་བར་བསམ་ལ། ངག་
ཏུ། མདུན་གྱི་ཡེ་ཤེས་པའི་ཐུགས་ཀ་ནས་ཕཊ་ནག་པོ་གཅིག་འཕྲོས་ཏེ་རང་གི་སྙིང་གར་ཐིམ་པས་བདག་གི་ལས་དང་ཉོན་མོངས་པའི་སྒྲིབ་པ་ཐམས་ཅད་དག་པར་གྱུར། ཀཱི་ལ་ཡ་ནས་བྩོའི་བར་གྱི་ལྷ་སྔགས་ཐམས་ཅད་
བརྗོད། དེའི་རྐྱེན་གྱིས་བདག་དམ་ཚིག་གི་དཀྱིལ་འཁོར་གསལ་ལམ་གྱིས་བྱུང་བར་བསམ། རོལ་མོ་བདུན་རྡེག་གསུམ་བྱས་ནས། ཁྲོ་བས་ཁྲོ་བ་སོགས་ནས་སརྦ་ཨ་ན་ཡ་སོགས་ཀྱི་བར་དབྱངས་དང་བཅས་པ་ཕྱག་ལེན་བཞིན་
སྒྲུབ་ཐབས་རྒྱས་པ་བཀླགས་པས་དོན་འགྲུབ་བཞིན་མཛད། གཏོར་མ་འབུལ་བའི་རིང་ལ་ཇི་ལྟར་རིགས་པས་མདའ་དྲ། རྡུལ་སྐོར། སྒོས་མཆོད། ཕུར་གདབ་ཀྱི་ཁྲོ་བོ་བཅུའི་ཕུར་བུ་རྣམས་བསྡུས། ཕུར་བུ་འོ་མས་བཀྲུ་བ་
176

2 আ
ཞེ་གཅིག་
།སོགས་མི་གནང༌། དཀྱིལ་འཁོར་གྱི་ཤར་སྒོའི་ཁྱམས་ཀྱི་སྟེང་གཡས་སུ་རྣམ་རྒྱལ་དང༌། གཡོན་དུ་ལས་བུམ་བཞག་གོ །བསྟན་སྐྱོང་ནི་ཐོག་མར་དཔོན་སློབ་རྣམས་བཞེངས་ཏེ་རྔ་སིལ་དང་ལྡན་
པས། དཔལ་ལྡན་ཕྲིན་ལས་ཀྱིས་པུ་ཏྲ་བསྐུལ་ཞིང་རིམ་པས་སྒྲུབ་ཁང་གི་སྟེང་དུ་ཕེབས་ནས་སྤྱི་སྟབས་ནམ་མཁའ་འབྲུག་སྒྲ་དང་བཅས་ཏེ་སྲུང་གཏོར་རྣམས་ཕུལ། དེ་ནས་བྱ་ཁྱུང་གི་ཕྱག་རྒྱ་ཟིལ་གྱིས་མནན་ལ། ཧོབོད་ཁམས་
སྐྱོང་བར་བྱེད་པའི་བསྟན་མ་བཅུ་གཉིས་སོགས་ནས། ཕྲིན་ལས་ཐམས་ཅད་འགྲུབ་པར་མཛོད། །ཅེས་པའི་བར་སྒྲུབ་ཐབས་རྒྱས་པ་བཞིན་གྱིས་བསྟན་མའི་གཏོར་མ་ཕུལ་ཞིང་རང་གང་འདོད་པའི་ཕྲིན་ལས་བཅོལ་ལ། སྲིད་ཞིའི་
དཔལ་འབྱོར་གྱི་བཀྲ་ཤིས་གྲུབ་མཚམས། ཕྱོགས་སྐྱོང་གཤེགས་སུ་གསོལ་བ་ནི། གཏང་རག་གི་གཏོར་མ་གཏོང་བ་ཡིན་ཏེ། སྟེང་གི་ཤར་ལྷོའི་མཚམས་སུ་མཆོད་གཏོར་ཆོ་ག་རྣམས་ཕྱི་རོལ་པ་ཇི་ལྟ་བ་བཞིན་ལས། བཛྲ་མཿ
ཕྱོགས་སྐྱོང་རྣམས་རང་བཞིན་གྱི་གནས་སུ་གཤེགས་ཞེས་པ་ཙམ་མ་གཏོགས་འདྲ། དེ་ནས་མཆོད་གཡོག་པས་སྤོས་སྣ་དང༌། གཞན་རྣམས་ཀྱིས་རོལ་མོ་དང་བཅས་པས་ནང་དུ་ལོག རིམ་པས་དཀྱིལ་འཁོར་ལ་བསྐོར་བ་
ལན་གསུམ་ཡིག་བརྒྱ་འདོན་བཞིན་པར་བྱས་ཏེ་སློབ་དཔོན་ཤར་དང༌། གཞན་རྣམས་དཀྱིལ་འཁོར་གྱི་མཐའ་སྐོར་ལ་འཁོད་པ་དང༌། རོལ་མོ་རྣམས་བཞག་གོ །ཕྱི་ནང་མཆོད་བསྟོད་ནི་སྤྱི་མཆོད་རྣམས་ཁ་གསོས་ལ། བྱིན་
177

ཕུར་པའི་ཆོས་སྐོར་
རླབས་བསྡུས་པ་བྱ། སྒེག་ཕྲེང་སོགས་ཀྱིས་ཕྱི་མཆོད། རང་བྱུང་གདོད་ནས་སོགས་ཤློོ་ཀ་གཅིག་གིས་ནང་མཆོད། སྒེག་ཅིང་དཔའ་དང་སོགས་ཀྱིས་བསྟོད་པ་རྣམས་སྟ་གོན་གྱི་རྗེས་ཆོག་བཞིན་བསྡུས་པ་མཛད། དངོས་གྲུབ་
བླང་བ་ནི། ཡེ་ཤེས་ལྔ་ལྡན་རིགས་ལྔ་བདེ་བར་གཤེགས། །སོགས་ལན་གསུམ་གདངས་དང་བཅས་པ་བརྗོད་ཅིང་ཐལ་མོ་སྙིང་གར་སྦྱར། ཡོན་བསྔོ་བ་ནི་སློབ་དཔོན་གྱི་མཆོག་བསྔོ་དང༌། སྦྱིན་བདག་གི་དོན་དུ་དགོས་པ་བྱུང་
ཚེ། གཤིན་བསྔོ་གསོན་བསྔོ་སོགས་སྐབས་ཐོབ་དང་སྦྱར་ནས་བྱའོ། །བཟོད་པར་གསོལ་བ་ནི། ཡི་གེ་བརྒྱ་པ་ལན་གསུམ་དང༌། མ་འབྱོར་བ་དང་སོགས་ལྷག་ཆད་ཁ་བསྐང་བ་ཕྱི་རོལ་པའི་རྗེས་སུ་བྱ་བ་བཞིན་བཟོད་པར་
གསོལ། བརྟེན་པ་ལྷ་ཕུར་དང༌། གཏོར་མགྲོན་གྱི་རྟེན་ཡོད་པ་རྣམས་ལ་བརྟན་བཞུགས་ནི། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ། ཇི་སྲིད་ནམ་མཁའི་
མཐའ་དང་མཉམ་པའི་སེམས་ཅན་ཐམས་ཅད་མི་གནས་པའི་མྱ་ངན་ལས་འདས་པའི་ས་ལ་མ་བཞག་གི་བར་དུ་རྒྱལ་བ་རྣམས་མྱ་ངན་ལས་མི་འདའ་བར་བརྟན་པར་བཞུགས་སུ་གསོལ། བྱེ་བྲག་ཏུ་ཡང་བླ་མ་ཡི་དམ་མཁའ་འགྲོ་
ཆོས་སྐྱོང་སྲུང་མའི་རྟེན་འདི་རྣམས་དང༌། བརྟེན་པ་ལྷའི་ཚོགས་རྣམས་ལ་བསྐྱེད་ཅིང་སྤྱན་དྲངས་པའི་ཡེ་ཤེས་པ་རྣམས་འབྱུང་བ་ཆེན་པོ་ས་ཆུ་མེ་རླུང་གི་གནོད་པས་མ་ཞིག་གི་བར་དུ་བརྟན་པར་བཞུགས་སུ་གསོལ། བརྟན་པར་
178

2 আ
ཞེ་གཉིས་
།བཞུགས་ནས་བདག་དང་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་བསྩལ་དུ་གསོལ། ཨཾ་སུ་པྲ་ཏིཥྛ་བཛྲ་ཡེ་སྭཱཧཱ། ཞེས་བརྗོད་ཅིང་མེ་ཏོག་གཏོར་ལ་བརྟན་བཞུགས་
བྱ། རྟེན་མེད་གཤེགས་གསོལ་བྱ་བ་ནི། རྟེན་གྱི་དཀྱིལ་འཁོར། བུམ་ནང་གི་ལྷ། གཏོར་མགྲོན་ལ་བྱོན་པའི་རྟེན་མེད་པའི་ཡེ་ཤེས་པ་རྣམས་ཨོཾ་ཁྱེད་ཀྱིས་སེམས་ཅན་དོན་ཀུན་མཛད། །སོགས་གདངས་དང་བཅས་པ་ལན་
གསུམ་གྱི་མཐར། བཛྲ་མཿཡེ་ཤེས་པ་རྣམས་རང་བཞིན་གྱི་གནས་སུ་གཤེགས། ཛཿཧཱུྃ་བཾ་ཧོཿ དམ་ཚིག་པ་རྣམས་རང་ལ་གཉིས་སུ་མེད་པར་ཐིམ་ཞེས་བརྗོད་ཅིང་རོལ་མོ་རྣམས་དཀྲོལ། དཀྱིལ་འཁོར་བསྡུ་བ་ནི་རང་གཙོ་བོའི་
ང་རྒྱལ་གྱིས་དམ་ཅན་གྱི་ཕུར་བུ་ནས་གཙོ་ཕུར་བར་རིམ་གྱིས་བསྡུ་ཞིང་སྤྱི་བོར་རེག གཞན་ལས་སློབ་རྣམས་ཀྱིས་ཕུར་གདན་དང་། བུམ་པ་བཞི་རྣམས་བསྡུ། རྣམ་རྒྱལ་དང་ལས་བུམ་ཡང་བདེ་སར་བཞག ཨོཾ་ཨ་ཀཱ་རོ་མུ་ཁཾ་
སརྦ་དྷརྨཱ་ཎཾ་ཨཱ་དྱ་ནུཏྤནྣ་ཏྭད། ཞེས་བརྗོད་ཅིང་ཆོས་ཐམས་ཅད་སྐྱེ་བ་མེད་པ་དེ་ཁོ་ན་ཉིད་དྲན་པས་རྡོ་རྗེའི་རྩེས་དབང་ལྡན་གྱི་རྩིག་པ་དང་པོར་གཤེགས། དེ་ནས་དཀྱིལ་འཁོར་གྱི་ཤར་གྱི་མེ་རི་ནས་ལྟེ་བའི་བར་རྡོ་རྗེའི་རྩེས་རི་མོ་
འཐེན། དེ་བཞིན་དུ་ཕྱོགས་མཚམས་གཞན་རྣམས་ལའང་བྱ། དེ་ནས་བསྒྲུབ་གཡོག་པ་ཁ་ཅིག་གིས་ཀུ་ཤ་སོགས་ཀྱིས་མཐའ་ནས་བསྡུས་ཏེ་རིན་པོ་ཆེ་ལ་སོགས་པའི་སྣོད་གཙང་མར་བླུག སློབ་དཔོན་གྱིས་ལས་བུམ་སོགས་ཀྱི་
179

ཕུར་པའི་ཆོས་སྐོར་
བུམ་ཆུས་ཐིག་རྗེས་རྣམས་མཐའ་ནས་རིམ་པ་བཞིན་ཕྱིས་ཏེ་རྗེས་མི་མངོན་པར་བྱའོ། །ཚོན་བསྐྱལ་བ་ནི། རྡུལ་ཚོན་ཆུ་བོར་སྤྱན་དྲང་བའི་ཆོ་ག་གཞན་ནས་འབྱུང་བའི་རྒྱས་པའམ། བསྡུས་པ་དཀྱིལ་ཆོག་ནས་འབྱུང་བ་བཞིན་བྱ
སྟེ་ཕྱག་ལེན་ལ་མི་མཛད། སྦྱིན་སྲེག་ནི་གྲུབ་ན་སྐབས་འདིར་ས་ལོས་མཛད་པའི་ཞི་བའི་སྦྱིན་སྲེག་རྡོ་རྗེའི་མེ་འོད་དང་དཀྱིལ་ཆོག་བཞིན་ནོ། །འོན་ཀྱང་དེང་སང་མི་མཛད། བདག་བསྲུང་བ་ནི། ཨོཾ་ཤྲཱི་བཛྲ་ཀུ་མ་རཾ་ཀྲོ་དྷ་རཀྵ་ཧཱུྃ་
ཕཊ། ཅེས་བརྗོད་པས་གཟི་བརྗིད་རྒྱས་པར་བསམ། ཨོཾ་བཛྲ་ཀ་ཝ་ཙི་ཧཱུྃ་ཕཊ་ཀྱིས་རྡོ་རྗེའི་གོ་གྱོན་པར་བསམ་པའོ། །ལྟ་བས་རྒྱས་གདབ་པ་ནི། རང་བཞིན་སེམས་ཀྱི་སོགས་ཤློ་ཀ་ཕྱེད་དང་གཉིས་དང་ཨ་ཀཱ་རོ་སོགས་སྒྲུབ་
ཐབས་རྒྱས་པ་ལྟར་བརྗོད་ཅིང༌། ཆོས་ཐམས་ཅད་གདོད་ནས་མ་སྐྱེས་པའི་དེ་ཁོ་ན་ཉིད་བདག་མེད་རྟོགས་པའི་ལྟ་བའི་ངང་ལ་ཅུང་ཟད་མཉམ་པར་བཞག་གོ །སྨོན་ལམ་ནི། དགེ་བ་འདི་ཡིས་མཐའ་ཡྀས་སེམས་ཨཻན་
ཀུན། སོགས་ཤློོ་ཀ་གཅིག་སྒྲུབ་ཐབས་བཞིན་དང་། དགེ་བ་འདི་ཡིས་ནམ་མཁའི་མཐའ་ཀླས་པ། སོགས་སྨོན་ལམ་གང་ཤེས་བྱའོ། །ཤིས་པ་བརྗོད་པ་ནི། དཔོན་སློབ་ཐམས་ཅད་ལ་མེ་ཏོག་ནས་བཀྱེ་ལ་དྲིལ་གསིལ་གདངས་
དང་བཅས་པས། བླ་མའི་བཀྲ་ཤིས་གང་ཤེས་དང༌། ཧཱུྃསྐྱེ་མེད་ཆོས་སྐུའི་རང་བཞིན་རྣམ་དག་ལས། །སོགས་སྒྲུབ་ཐབས་རྒྱས་པ་བཞིན་ནོ། །གཞན་ཡང་ཡི་དམ་ཆོས་སྐྱོང་སོགས་ཀྱི་བཀྲ་ཤིས་རྒྱས་པར་བརྗོད་ཅིང་དཀྱིལ་
180

ཞེ་གསུམ་བྱོན།
།འཁོར་གྱི་ཤུལ་སོགས་ལ་མེ་ཏོག་གི་ཆར་དབབ་ཅིང་བཀྲ་ཤིས་པར་བྱ་བ་སྟེ་རྡུལ་ཚོན་གྱི་ཕྱོགས་ཐམས་ཅད་བསྟན་ཟིན་ཏོ། །གཉིས་པ་སློབ་མ་གཞུག་ཅིང་དབང་བསྐུར་བ་ནི་ཁོ་བོས་བྱས་པའི་མཚམས་
སྦྱོར་དུ་རྟོགས་པར་བྱའོ། །རས་བྲིས་ཀྱི་ཕྱོགས་ལ་ས་ཆོག ཐོ་འཛུགས་པ། བུམ་པ་འགོད་པ་སོགས་མི་མཛད། གཞན་ཟུར་འདེབས་བཞིན་ནོ། །ནུབ་ཕྱི་མ་ལ་བསྒྲལ་མཆོད་སོགས་མཛད་པ་སྟེ་ཕྱག་ལེན་གྱི་རིམ་
པའོ།། །།བཅོམ་ལྡན་རྡོ་རྗེ་གཞོན་ནུ་ཡི། །སྟོད་ལས་བྱང་ཆུབ་སྒྲུབ་པའི་ལམ། །དབང་གི་ཆོ་གའི་གསལ་བྱེད་མཆོག །ས་ལོའི་ཕྱག་ལེན་ཇི་བཞིན་བཀོད། །དེ་ལས་བྱུང་བའི་དགེ་བ་དེས། །བདག་སོགས་མར་གྱུར་འགྲོ་
དྲུག་རྣམས། །ཤེས་རྒྱུད་སྒྲིབ་གཉིས་རབ་སྦྱངས་ཏེ། །སྐུ་བཞིའི་འབྲས་བུ་ཐོབ་པར་ཤོག། _།།རྡོ་རྗེ་ཕུར་པའི་དབང་གི་ཆོ་གའི་ཕྱག་ལེན་གྱི་གསལ་བྱེད་བློ་གྲོས་ཁ་འབྱེད་ཅེས་བྱ་བ་འདི་ནི། ཁྱབ་བདག་རྡོ་རྗེ་འཆང་དང་དབྱེར་མ་
િ
མཆིས་པ་གནས་ལྔ་རིག་པའི་པཎྜི་ཏ་ཆེན་པོ་དམིགས་པ་མེད་པའི་ཐུགས་རྗེའི་མངའ་བདག་ས་ལོ་ཙཱ་བ་འཇམ་དབྱངས་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོ་དེ་ཉིད་ཀྱིས་མཛད་པའི་ཟུར་འདེབས་གསལ་བྱེད་
རིན་པོ་ཆེའི་དོ་ཤལ་གྱི་ཞབས་འདེགས་སུ། འགྲོ་བའི་བླ་མ་དམ་པ་བསོད་ནམས་རྒྱལ་མཚན་གྱིས་མཛད་པའི་དཀྱིལ་ཆོག་རྟོགས་པར་སླ་བ་ལ་བརྟེན་ཅིང༌། ཅུང་མི་གསལ་བ་རྣམས་ས་ལོ་ཆེན་པོའི་ཕྱག་ལེན་གསུང་སྒྲོས་ཀྱིས་
181

ཕུར་པའི་ཆོས་སྐོར་
བརྒྱན
དམ་པ་ཡོངས་འཛིན་དཀོན་མཆོག་ལྷུན་གྲུབ་ཀྱི་སྐུའི་དབོན་པོ་བླ་མ་རབ་འབྱམས་པ་དཀོན་མཆོག་དཔལ་ལྡན་པ་དང༌། སྣར་ཐང་ཕུར་དཔོན་ཤཱཀྱ་འོད། མངའ་རིས་པ་བླ་མ་འོད་ཟེར་རྒྱལ
མཚན། དངུལ་ཆུའི་བླ་མ་ནམ་མཁའ་དཔལ་འབྱོར་སོགས་ཆོས་ཚུལ་འདི་ལ་ཤིན་ཏུ་དད་ཅིང་འདུན་པའི་བཤེས་གཉེན་དུ་མས་བསྐུལ་བ་དང༌། རིགས་ཀྱི་བུ་བསོད་ནམས་དབང་པོ། གྲགས་པ་བློ་གྲོས་རྒྱལ་མཚན་སྤུན་སོགས་ལ་
བསམས་ནས། རྗེ་བཙུན་ཀུན་དགའི་མཚན་ཅན་སྐུ་མཆེད། ཡོངས་འཛིན་དམ་པ་དཀོན་མཆོག་ལྷུན་གྲུབ་སོགས་ཡོངས་འཛིན་དུ་མའི་ཞབས་རྡུལ་སྤྱི་བོས་བླངས་པ་སྙོམས་ལས་པ་སྔགས་འཆང་ངག་གི་དབང་པོ་ཀུན་དགའ་རིན་
ཆེན་བཀྲ་ཤིས་གྲགས་པའི་རྒྱལ་མཚན་དཔལ་བཟང་པོས་དད་པ་དང༌། མོས་པ་དང༌། ཆོས་ཚུལ་འདི་ཉིད་ཕྱོགས་ཐམས་ཅད་དུ་དར་བའི་རྐྱེན་དུ་གྱུར་ན་སྙམ་ཞིང༌། བསྐུལ་བ་པོ་སོགས་ལ་ཕན་པའི་བསམ་པས། རྣམ་བྱུང་ཞེས་
པ་ས་ཕོ་འབྲུག་ལོ་ཆུ་སྟོད་ཟླ་བའི་དཀར་ཕྱོགས་དགའ་བ་དང་པོའི་ཚེས་ལ་ཡོན་ཏན་རིན་པོ་ཆེ་དུ་མའི་འབྱུང་གནས་དཔལ་ས་སྐྱའི་ཆོས་གྲྭ་ཆེན་པོའི་གནས་མཆོག་ལྷ་ཁང་ཆེན་མོའི་ཡང་སྟེང་པོ་ཏཱ་ལ་སྨོན་གནས་ཡིད་འོང་དགའ་ཚལ་
དུ་སྦྱར་བའི་ཡི་གེ་པ་ནི་ངག་དབང་དཔལ་འབྱོར་གྱིས་བགྱིས་སོ། །འདིས་རྡོ་རྗེ་ཕུར་པའི་བསྟན་པ་དར་ཞིང་རྒྱས་པར་གྱུར་ཅིག། །།མངྒ་ལཾ།། །ཤུ་བྷཾ་མསྟུ་སརྦ་ཛ་ག་ཏཾ༎
"
.
182

2
বাউবা
།